小雪前三日鍾冠之約余侍老人行山舟發後洪入杜塢自鄭蓋庵過閬山趨翔鳳山菁山徧覽楊墳秀園遂至何山道場山乘興薄吳興訪玉湖書院水晶境界而歸自戊子至庚子陰晴相半勝處輒徘徊賦詩飲酒偉哉觀也數詩見後 楊墳
作者：洪咨夔
朝代：宋

paragraphs: 生前圖形燿凌煙，死後起冢高祁連。
垛樓陰合蒼官立，輦路苔生石翁泣。
吳人最重十月朝，紙錢掛冢風飄飄。
積金至斗命可買，玉带貂冠鎮長在。